stanford-oval/wikipedia huggingface dataset:
เหตุเรือบรรทุกน้ำตาลล่มในแม่น้ำเจ้าพระยา พ.ศ. 2554

เหตุเรือบรรทุกน้ำตาลล่มในแม่น้ำเจ้าพระยา พ.ศ. 2554 เป็นเหตุการณ์ที่เกิดขึ้นเมื่อวันที่ 31 พฤษภาคม พ.ศ. 2554 โดยเรือบรรทุกน้ำตาลประสบอุบัติเหตุพุ่งชนตอม่อสะพานข้ามแม่น้ำเจ้าพระยา ที่ตำบลภูเขาทอง จังหวัดพระนครศรีอยุธยา เมื่อเวลาประมาณ 17.30 น. ทำให้มีผู้เสียชีวิตในเหตุการณ์ 1 ราย ไม่นับเจ้าหน้าที่กู้ภัย เหตุการณ์ดังกล่าวทำให้น้ำในแม่น้ำเจ้าพระยาเกิดเน่าเสียเป็นบริเวณกว้าง และตลิ่งพัง
เหตุการณ์

เรือบรรทุกน้ำตาลของบริษัทไทยมารีนซัพพลายที่พ่วงมาจำนวนสามลำ ขณะกำลังรับจ้างขนน้ำตาลทรายแดงจากจังหวัดอ่างทองไปส่งยังประเทศอินโดนีเซีย ท้ายเรือลำที่หนึ่งเกิดฟาดกับตอม่อจนเสียหลัก จึงทำให้ลำที่สองพุ่งชนตอม่อจนแตก แต่ลำที่สามถูกตัดเชือกแยกออกไปจึงไม่ได้รับความเสียหาย เรือลำดังกล่าวบรรทุกน้ำตาลทรายแดงมา 2.4 ตัน มูลค่าความเสียหายกว่า 200 ล้านบาท อุบัติเหตุดังกล่าวทำให้ตลิ่งพังเป็นบริเวณกว้างและหลายหน่วยงานเร่งเข้ากู้สถานการณ์
ผลกระทบ > ผลกระทบต่อสิ่งแวดล้อม

วันที่ 1 มิถุนายน พ.ศ. 2554 วิทยา ผิวผ่อง ผู้ว่าราชการจังหวัดพระนครศรีอยุธยา ได้สั่งอพยพชาวบ้านในพื้นที่ให้ออกไปอยู่ในที่ปลอดภัย และเตรียมแจ้งความดำเนินคดีกับเรือดังกล่าว จากการทำตลิ่งพัง โดยก่อนหน้านี้เมื่อปี พ.ศ. 2553 ได้เคยเกิดเหตุเรือพ่วงบรรทุกข้าวสารจมหนึ่งลำ และเรือพ่วงที่เหลือพุ่งเข้าชนตลาดน้ำวัดท่าการ้อง เมื่อเวลา 13.00 น. พบสัตว์น้ำในแม่น้ำเจ้าพระยาโผล่หัวขึ้นมาหายใจเป็นจำนวนมาก และบางตัวเริ่มลอยตาย ด้านนัทธี บ่อสุวรรณ นายอำเภอบางปะอิน เปิดเผยว่าจุดที่สัตว์น้ำเริ่มตายนั้นอยู่ห่างจากจุดที่เรือล่ม 30 กิโลเมตร ด้านกรมควบคุมมลพิษเข้าตรวจสอบคุณภาพน้ำ พบว่า ค่าออกซิเจนละลายน้ำ (DO) ในอำเภอบางไทรลดลงจาก 3.8 มิลลิกรัมต่อลิตร เหลือ 0.5 มิลลิกรัมต่อลิตร และอำเภอเมืองปทุมธานี ลดลงจาก 3.8 มิลลิกรัมต่อลิตร เหลือ 2.8 มิลลิกรัมต่อลิตร ด้านกรมประมงแจ้งว่า ให้ผู้เลี้ยงปลากระชังในเขตแม่น้ำเจ้าพระยาย้ายหรือจับปลาขาย จากน้ำเสียที่เกิดขึ้นซึ่งเคลื่อนตัวลงมาด้วยอัตราเร็ว 800 ลูกบาศก์เมตรต่อวินาที
วันที่ 2 มิถุนายน ชาวบ้านอำเภอพระนครศรีอยุธยาได้ตอกเสาเข็มด้วยไม้ยูคาลิปตัสริมฝั่งแม่น้ำเจ้าพระยา เพื่อป้องกันมิให้ตลิ่งพังทลายเพิ่มเติม ด้านค่าเสียหายนั้น ผู้ว่าราชการจังหวัดพระนครศรีอยุธยาได้เชิญเจ้าของเรือบรรทุกน้ำตาลมาหารือเรื่องค่าเสียหาย โดยเป็นค่าบ้านสองหลัง 2.7 แสนบาท และค่าที่ดินพังทลายเสียหาย 1.5 แสนบาท และทางจังหวัดได้ประกาศให้จังหวัดเป็นเขตภัยพิบัติแล้ว การประปานครหลวงแจ้งว่าทางสถานีสูบน้ำดิบที่จังหวัดปทุมธานีได้มีการเตรียมเครื่องเติมอากาศ ตลอดจนระบบผลิตน้ำและสารเคมี และน้ำเสียไม่มีผลต่อการผลิตน้ำประปาของการประปานครหลวง ในวันเดียวกัน ผลการตรวจค่า DO พบว่าเพิ่มขึ้นจาก 0.5 เป็น 1.9 มิลลิกรัมต่อลิตร จากปริมาณที่ปล่อยลงมาตามแม่น้ำเจ้าพระยาที่มีปริมาณ 1,100-1,200 ลูกบาศก์เมตรต่อวินาที คาดว่าคุณภาพน้ำจะดีขึ้นภายใน 2-3 วัน
ต่อมา วันที่ 3 มิถุนายน พ.ศ. 2554 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีพระราชทานเครื่องกลเติมอากาศของมูลนิธิชัยพัฒนา เพื่อแก้ไขปัญหาน้ำเสีย ด้านประมงจังหวัดปทุมธานีได้เข้าแจ้งความให้ดำเนินคดีกับบริษัทไทยรวมทุนอ่างทอง จำกัด และไทยมารีน ซัพพลาย จำกัด ในความผิดตามมาตรา 19 ของพระราชบัญญัติสิ่งแวดล้อม
วันที่ 4 มิถุนายน รองอธิบดีกรมควบคุมโรค กล่าวว่าชาวบ้านที่จับสัตว์น้ำที่ยังมีชีวิตอยู่มาบริโภคไม่เป็นอันตราย แต่ไม่ควรบริโภคหากไม่มั่นใจว่าปลานั้นไม่ติดโรคและตายจากสาเหตุอื่น เพราะอาจทำให้รับเชื้อโรคเข้าไปได้
วันที่ 6 มิถุนายน ผลกระทบจากเรือบรรทุกน้ำตาลล่มส่งผลกระทบต่อปากแม่น้ำเจ้าพระยาแล้ว โดยวัดค่า DO ในแม่น้ำเจ้าพระยาฝั่งบางกระเจ้า อำเภอพระปะแดง บางจุดที่ตรวจวัดมีค่า DO ต่ำเพียง 0.6 เท่านั้น และได้รับแจ้งปลาลอยตายในพื้นที่บางกระเจ้าและใกล้เคียงด้วย ซึ่งเชื่อกันว่าปริมาณน้ำเสียที่มีน้ำตาลผสมอยู่ส่วนใหญ่ไหลลงสู่ทะเลเกือบหมดแล้ว และเหลือน้ำเสียเจือจางอีกส่วนหนึ่งเท่านั้น ไม่น่าจะส่งผลกระทบต่อสัตว์น้ำ ส่วนอธิบดีกรมควบคุมมลพิษระบุว่า ค่า DO ในแม่น้ำเจ้าพระยาดีขึ้นตามลำดับ โดยที่อำเภอบางไทรวัดได้ 4.3
วันที่ 7 มิถุนายน พบปลากระเบนราหูตายแล้ว 5 ตัว โดยดร.นุกูล แสงพันธ์ นักวิชาการสัตว์น้ำจืด แผนกวิชาประมง วิทยาลัยเกษตรและเทคโนโลยีสุพรรณบุรี ระบุว่าปลาดังกล่าวเป็นปลาที่สามารถปรับตัวได้ดี และการที่ปลาตายนั้นแสดงให้เห็นถึงความล่าช้าในการแก้ไขสถานการณ์
วันที่ 8 มิถุนายน อธิบดีกรมประมงคาดว่าความเสียหายที่เกิดขึ้นจากจุดที่เรือล่มจนถึงปากอ่าวไทยรวมระยะทาง 140 กิโลเมตรนั้น จะคิดเป็นมูลค่าความเสียหายกว่า 60 ล้านบาท และสำรวจพบปลาตายแล้วกว่า 80 ตัน
ผลกระทบ > การกู้เรือ

สำหรับการกู้เรือบรรทุกน้ำตาลนั้น เจ้าของเรือใช้วิธีการนำเรือมาเทียบแล้วสูบน้ำจากเรือน้ำตาลที่ล่มใส่เรือที่นำมาเทียบในการกู้เรือ แต่วิธีการดังกล่าวจะทำให้การกู้เรือล่าช้า ต่อมา เมื่อเวลา 21.00 น. วันที่ 2 มิถุนายน พ.ศ. 2554 เจ้าหน้าที่ช่วยคนที่อยู่ในเรือลำดังกล่าวได้ 2 คน ส่วนธวัช เภาวิลัย เจ้าของเรือยนต์ธวัชวารินทร์ ลำที่จมนั้น ยังหาตัวไม่พบ คาดว่าอาจหายไปกับกระแสน้ำ ในเวลาเดียวกัน เรือที่จะใช้ลากจูงเรือบรรทุกน้ำตาลที่ล่มนั้น เกิดพลิกคว่ำห่างจากจุดที่เรือบรรทุกน้ำตาลล่มเพียง 20 เมตรเท่านั้น ด้านอภิสิทธิ์ เวชชาชีวะ นายกรัฐมนตรี กล่าวในณะที่ลงพื้นที่เมื่อวันที่ 3 มิถุนายนว่า การกู้ซากเรือจำเป็นต้องเลื่อนออกไปเล็กน้อย เนื่องจากกระแสน้ำยังพัดแรง อย่างไรก็ตาม โพสต์ทูเดย์รายงานว่า ตัวแทนกลุ่มธุรกิจเจ้าของเรือและเจ้าของน้ำตาลไม่ยอมให้ความร่วมมือในการให้ข้อมูลและแก้ไขปัญหา ทั้งยังประวิงเวลาในการกู้เรือออกไป พร้อมกันนั้นตัวแทนกลุ่มธุรกิจดังกล่าวยังได้ประกาศว่าจะเดินเรือผ่านจุดดังกล่าวโดยไม่สนใจประกาศห้ามของกรมเจ้าท่า
เรือลากที่พยายามกู้เรือบรรทุกน้ำตาลเกิดล่มซ้ำอีกในวันที่ 3 มิถุนายน ทำให้เจ้าหน้าที่เสียชีวิตไป 2 คน ในวันเดียวกัน เจ้าหน้าที่สูบน้ำตาลในท้องเรือออกจนเหลือเพียง 8 เปอร์เซ็นต์เท่านั้น ในวันที่ 4 มิถุนายน ผู้ว่าราชการจังหวัดพระนครศรีอยุธยากล่าวว่าได้ถ่ายน้ำตาลออกจากเรือที่ล่มหมดแล้ว
ปฏิบัติการกู้เรือถูกเลื่อนออกไปหลายวัน จนกระทั่งเริ่มขึ้นอีกครั้งในวันที่ 11 มิถุนายน โดยจะใช้วิธีการสอดพอนทูนหรือโป๊ะลอยน้ำเข้าใต้เรือจำนวน 2 ตัวเพื่อยกเรือให้ลอยขึ้น แต่ด้วยกระแสน้ำที่ไหลแรงจึงต้องเปลี่ยนไปใช้การนำบอลลูนอีก 4 ตัวมาช่วยเสริมใต้ท้องพอนทูนในการพยุงเรือก่อนจากลากเรือออกไปบริเวณอื่น
ต่อมา เจ้าหน้าที่สามารถกู้เรือบรรทุกน้ำตาลได้สำเร็จเมื่อวันที่ 12 มิถุนายน พ.ศ. 2554
ผลกระทบ > ผลกระทบทางเศรษฐกิจ

กรมเจ้าท่าสั่งห้ามเรือสินค้าทุกชนิดแล่นผ่านจุดเกิดเหตุ ทำให้เรือหลายร้อยลำต้องจอดนิ่งในบริเวณจังหวัดอ่างทอง ไม่สามารถนำสินค้าเดินทางไปได้ ด้านวิฑูรย์ สิมะโชคดี ปลัดกระทรวงอุตสาหกรรม กล่าวว่ากรณีดังกล่าวจะไม่ส่งผลกระทบให้น้ำตาลทรายที่บริโภคในประเทศขาดแคลน เนื่องจากประเทศสามารถผลิตน้ำตาลทรายได้เพิ่มขึ้น และน้ำตาลทรายที่ได้รับความเสียหายนี้ยังคิดเป็นปริมาณน้อยเมื่อเทียบกับปริมาณการผลิตทั้งหมด ด้านสมหญิง เปี่ยมสมบูรณ์ อธิบดีกรมประมง เปิดเผยว่า คาดว่าความเสียหายเบื้องต้นน่าจะคิดเป็นมูลค่าอย่างน้อย 5 ล้านบาท ส่วนใหญ่เป็นผู้เลี้ยงปลากระชังที่ได้รับผลกระทบ ทางจังหวัดพระนครศรีอยุธยาเตรียมชดเชยค่าเสียหายแก่บ้านเรือนที่ได้รับความเสียหายหลังละ 2,000 บาท ต่อมา ทางอธิบดีกรมเจ้าท่าอนุญาตให้เรือบรรทุกสินค้าไปยังต่างประเทศสามารถแล่นผ่านได้ตามปกติ แต่ต้องพ่วงเรือไม่เกินสองลำ และมีเรือยนต์โยงหัวท้าย
ผลกระทบ > มาตรการการขนส่งน้ำตาลทรายทางเรือ

ด้านกระทรวงอุตสาหกรรมได้สั่งให้มีการพิจารณากำหนดมาตรการขนส่งน้ำตาลทรายทางเรือ เช่น อาจต้องมีการตรวจสอบสภาพเรือ สภาพน้ำ น้ำหนักบรรทุก อุปกรณ์บังคับเรือ ทั้งมีการประกันความรับผิดชอบค่าเสียหาย เป็นต้น
ปรีชา ชนะภัย

| ปรีชา ชนะภัย |
| --- | --- |
ชื่อเกิด: ปรีชา ชนะภัย
รู้จักในชื่อ: เล็ก
เกิด: 18 เมษายน พ.ศ. 2498 (69 ปี)
ที่เกิด: จังหวัดพระนคร ประเทศไทย 
แนวเพลง: เพื่อชีวิต, ร็อก, โฟล์ค, อาร์แอนด์บี
อาชีพ: นักร้อง, นักดนตรี, นักแต่งเพลง, ยูทูบเบอร์
เครื่องดนตรี: กีตาร์, แบนโจ, เปียโน, ซออู้, ซอด้วง, กู่เจิง, กลองชุด, เบส, คีย์บอร์ด พิณ,
ช่วงปี: พ.ศ. 2522 – ปัจจุบัน
ค่ายเพลง: แกแล็กซี่ ดี-เดย์ เอ็นเทอร์เทนเมนท์ รถไฟดนตรี กระบือ แอนด์ โค วอร์นเนอร์ มิวสิค ไทยแลนด์
คู่สมรส: ศศิธร ชนะภัย

สมาชิก: คาราบาว
อดีตสมาชิก: เพรสซิเดนท์
ปรีชา ชนะภัย หรือที่รู้จักกันในชื่อ เล็ก คาราบาว เป็นนักแสดง นักร้อง นักดนตรี และมือกีตาร์วงคาราบาว และเป็นนักกีตาร์ฝีมือดีคนหนึ่งของเมืองไทย มีความสามารถในการเล่นกีตาร์โดยไม่ใช้ปิ๊ก มีฝีมือการโซโล่กีตาร์อันดับต้น ๆ ของประเทศ รวมทั้งเล่นเครื่องดนตรีได้หลากหลาย เช่น แบนโจ, คีย์บอร์ด , เปียโน , กลอง , ซอ เป็นต้น บทเพลงที่แสดงถึงความสามารถทางดนตรีของเล็กที่เห็นเด่นชัดคือเพลง ขุนเขายะเยือก ซึ่งเป็นเพลงบรรเลงที่มีการโซโล่กีตาร์ยาวนานถึง 5 นาที ในอัลบั้ม หากหัวใจยังรักควาย ในปี พ.ศ. 2538 ที่สมาชิกวงในยุคคลาสสิกไลน์อัพกลับมารวมตัวกันอีกครั้ง หลังจากที่แยกย้ายกันไปทำอัลบั้มเดี่ยวของแต่ละคน
ประวัติ > แรกเริ่ม

เล็ก คาราบาว เกิดวันที่ 18 เมษายน พ.ศ. 2498 ที่กรุงเทพมหานคร  เล็กจบการศึกษาระดับมัธยมต้นที่โรงเรียนวัดเขมาภิรตาราม และเข้าเรียนระดับอาชีวศึกษาที่โรงเรียนช่างก่อสร้างอุเทนถวาย รุ่นเดียวกับแอ๊ด - ยืนยง โอภากุล และ ชาญชัย ชัยรุ่งเรือง
ประวัติ > ก่อตั้งวงเพรสซิเดนท์และเข้าร่วมวงคาราบาว

เล็กเล่นดนตรีครั้งแรกในแนวเพลงคลาสสิก และเข้าร่วมกับวงเพรสซิเดนท์ เล่นตามห้องอาหารในโรงแรมต่าง ๆ ในตำแหน่งมือกีตาร์ เป็นที่เลื่องลือกันในหมู่นักดนตรีว่า เล่นได้ดี จนกระทั่งแอ๊ดกับวงคาราบาวและวงโฮป ซึ่งเป็นวงแบ็คอัพได้มาเล่นดนตรีในโรงแรมเดียวกัน โดยวงเพรสซิเดนท์เริ่มเล่นก่อน และต่อด้วยคาราบาว แต่เมื่อถึงคิวของวงคาราบาว เล็กได้ขอเพลงที่ทำให้วงคาราบาวและวงโฮป ถูกไล่ออกและตกงานคือเพลง ลุงขี้เมา ในอัลบั้ม ขี้เมา ที่วางแผงเมื่อปี พ.ศ. 2524 ซึ่งเป็นเพลงไทย หลังเล็กที่อยู่ในอาการมึนเมาทราบข่าวก็เข้าไปพังทรัพย์สินในโรงแรมจนแอ๊ดต้องเข้าไปช่วย หลังจากนั้นเล็กจึงต้องชดใช้ความผิดด้วยการเข้าร่วมวงคาราบาว และออกอัลบั้มในชุดที่ 2 ของวง ในชุด แป๊ะขายขวด ในปี พ.ศ. 2525
ประวัติ > โด่งดัง

เมื่อคาราบาวโด่งดังถึงขีดสุดจากอัลบั้ม เมด อิน ไทยแลนด์ ที่สามารถทำยอดขายได้สูงที่สุดในประเทศไทยถึง 5,000,000 ตลับในปี พ.ศ. 2527 เล็กจึงได้แสดงภาพยนตร์เป็นครั้งแรก ในเรื่อง หยุดหัวใจไว้ที่รัก ซึ่งได้บินไปถ่ายทำไกลถึงประเทศญี่ปุ่น โดยรับบทเป็นพระเอกเอง ประกบคู่กับนางเอก อนุสรา จันทรังษี และหลังจากนั้นก็ได้ขึ้นคอนเสิร์ตทำโดยคนไทยซึ่งเป็นคอนเสิร์ตใหญ่ของวงที่สนามเวโลโดรม หัวหมาก ในต้นปี พ.ศ. 2528 ซึ่งคอนเสิร์ตดังกล่าวมีผู้ชมกว่า 60,000 คน และได้แสดงภาพยนตร์เรื่องเสียงเพลงแห่งเสรีภาพ ที่ออกฉายในปีเดียวกันด้วย โดยสมาชิกวงคาราบาวได้ร่วมแสดงกันทุกคน
ประวัติ > แยกวง

เล็กออกอัลบั้มเดี่ยวของตนชุดแรกในปี พ.ศ. 2532 ในช่วงที่วงคาราบาวพักวง ในชื่อชุด ดนตรีที่มีวิญญาณ มีความโดดเด่นและทันสมัยในแนวดนตรีในแบบโพรเกรสซีฟร็อก จึงทำให้ได้รับรางวัลสีสันอะวอร์ดส์ทั้งสาขาศิลปินชายยอดเยี่ยมและอัลบั้มยอดเยี่ยมในปีนั้นด้วย และมีอัลบั้มเดี่ยวออกมาต่อจากนั้นอีก 3 ชุด คือ 1945 นางาซากิ, ภูผาหมอก, เราคนไทย หลังจากนั้น หมี - ขจรศักดิ์ หุตะวัฒนะ ขอเข้าร่วมวงคาราบาวในตำแหน่งกีตาร์โซโล่ เล็กจึงขอลาออกจากวง หลังจากนั้นเล็กมีอัลบั้มของตนเองตามมาอีกหลายชุด เช่น ล. เล็ก, มีดกรีดใจ, ขอทานเจ้าสำราญ, โลกใบนี้ เป็นต้น ก่อนจะกลับมาร่วมวงคาราบาวอีกครั้งตั้งแต่อัลบั้ม อเมริกันอันธพาล ปี พ.ศ. 2541 จนถึงปัจจุบัน
ประวัติ > ชีวิตส่วนตัวและธุรกิจ

ชีวิตส่วนตัว เล็กสมรสกับ ศศิธร ชนะภัย โดยมีบุตรชาย 2 คน ชื่อ ต๊อด และ แฟ้บ (ประกาศิต) โดยบุตรคนแรกเกิดจากภรรยาเก่า และมีกิจการส่วนตัวนอกเหนือจากการเล่นดนตรีคือ ผลิตกีตาร์โปร่งในนามของวงคาราบาว โดยเริ่มผลิตออกมาตั้งแต่ปลายปี พ.ศ. 2547 โดยผลิตออกมา 2 ชุด ใช้ชื่อรุ่นว่า คนเก็บฟืน และ มนต์เพลงคาราบาว และได้ร่วมแสดงภาพยนตร์อีกครั้งในเรื่อง แฟนฉัน ในปี พ.ศ. 2546 ที่โด่งดัง โดยรับบทเป็นพ่อของตัวละครเด็กหญิงในเรื่อง และออกหนังสือที่เกี่ยวกับประสบการณ์การแสดงดนตรีในอเมริกา ในปี พ.ศ. 2545 ชื่อ 135 วัน อเมริกัน อเมริกา และอีกเล่มเกี่ยวกับประสบการณ์การเล่นดนตรีตั้งแต่ยุคแรก ๆ ในปี พ.ศ. 2550 ชื่อ ...เบื้องบนเป็นแผ่นฟ้ากว้าง...
เล็ก คาราบาว มีบุคลิกที่ค่อนข้างเงียบขรึม ไว้หนวดยาวเป็นเอกลักษณ์ของตัวเอง โดยไว้มาตั้งแต่ยังหนุ่ม ปัจจุบัน เล่นเครื่องดนตรีไฟฟ้าน้อยลง โดยมีความสนใจอยู่ที่เครื่องดนตรีพื้นเมืองของภูมิภาคเอเชีย เช่น กู่เจิง, ซออู้ เป็นต้น และติดปิ๊กไว้กับเล็บนิ้วชี้มือขวาตัวเองอย่างถาวร มีกิจกรรมอดิเรกที่ชอบทำ คือ การเข้าห้องครัวทำอาหารด้วยตนเอง
ผลงาน > คาราบาว

แป๊ะขายขวด (พ.ศ. 2525)
วณิพก (พ.ศ. 2526)
ท.ทหารอดทน (พ.ศ. 2526)
เมด อิน ไทยแลนด์ (พ.ศ. 2527)
อเมริโกย (พ.ศ. 2528)
ประชาธิปไตย (พ.ศ. 2529)
เวลคัม ทู ไทยแลนด์ (พ.ศ. 2530)
ทับหลัง (พ.ศ. 2531)
ห้ามจอดควาย (พ.ศ. 2533)
วิชาแพะ (พ.ศ. 2534)
สัจจะ ๑๐ ประการ (พ.ศ. 2535)
หากหัวใจยังรักควาย (พ.ศ. 2538)
อเมริกันอันธพาล (พ.ศ. 2541)
พออยู่พอกิน (พ.ศ. 2541)
เซียมหล่อตือ หมูสยาม (พ.ศ. 2543)
สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
โฮะ (พ.ศ. 2552)
กำลังใจคาราบาว 30 ปี (พ.ศ. 2554)
สวัสดีประเทศไทย (พ.ศ. 2556)
40 ปี ฅนคาราบาว (พ.ศ. 2565)
ผลงาน > แอ๊ด คาราบาว

เล็กเล่นกีตาร์ในอัลบั้ม กัมพูชา (พ.ศ. 2527)
ผลงาน > อัลบั้มเดี่ยว

ดนตรีที่มีวิญญาณ (พ.ศ. 2532)
1945 นางาซากิ (กันยายน พ.ศ. 2533)
เราคนไทย (กันยายน พ.ศ. 2534)
ภูผาหมอก (ตุลาคม พ.ศ. 2535)
ไม่ซ้าย ไม่ขวา (มกราคม พ.ศ. 2537)
ล. เล็ก (เมษายน พ.ศ. 2538) (มีการเปลี่ยนปกและชื่ออัลบั้มเป็น มีดกรีดใจ (พ.ศ. 2539) พร้อมเพิ่มเพลง มีดกรีดใจ และตัดเพลงทะเลใต้ (บรรเลง) ออกไป)
ขอทานเจ้าสำราญ (พ.ศ. 2539)
ไทย ร้อยเปอร์เซ็นต์ (พ.ศ. 2540)
ร็อคเพื่อชีวิต (พ.ศ. 2542)
รักเล็กเล็ก (พ.ศ. 2543)
ทะเลพลัดพราก (มกราคม พ.ศ. 2544)
โลกใบนี้ (กันยายน พ.ศ. 2552)
ไอ้ฟาย 1970 (พฤศจิกายน พ.ศ. 2556)
Lek Carabao The Instrumentals (กันยายน พ.ศ. 2565)
โฟล์ค เล็ก เล็ก (พ.ศ. 2566)
ผลงาน > อัลบั้มรวมเพลง

15 ปี เล็ก คาราบาว (พ.ศ. 2537)
3 ช่ากีตาร์ควาย (มีนาคม พ.ศ. 2541)
โฟล์คบาว (บรรเลง) (ธันวาคม พ.ศ. 2548)
เล็กต้มยำ (ตุลาคม พ.ศ. 2550)
เล็กบาวร็อค (ตุลาคม พ.ศ. 2550)
โปร่งใส (บรรเลง) (สิงหาคม พ.ศ. 2553)
Greatest Hits เล็ก คาราบาว (17 กรกฏาคม พ.ศ. 2558)
60 ปี เล็ก คาราบาว (มีนาคม พ.ศ. 2561)
ผลงานร่วมกับศิลปินอื่น

อัลบั้ม เรา...คนไทย (ร่วมกับ ผองเพื่อนศิลปินเพื่อชีวิต) (กันยายน พ.ศ. 2534)
อัลบั้ม ผูกพัน (ร่วมกับ พงษ์สิทธิ์ คำภีร์, พงษ์เทพ กระโดนชำนาญ, หงา คาราวาน, เทียรี่ เมฆวัฒนา, โฮป, มงคล อุทก, สีเผือก คนด่านเกวียน, จรัล มโนเพ็ชร, ฤทธิพร อินสว่าง, นุภาพ สวันตรัจฉ์, สุภาวดี บุญมี, ศุ บุญเลี้ยง, คีตาญชลี) (พ.ศ. 2536) - จัดทำขึ้นเพื่อช่วยเหลือเด็กด้อยโอกาส
อัลบั้ม กันและกัน (ร่วมกับ วงอินเดียน) (พ.ศ. 2536)
อัลบั้ม ปลั๊กหลุด (ร่วมกับ พงษ์สิทธิ์ คำภีร์) (กรกฏาคม พ.ศ. 2536)
อัลบั้ม รวมพลคนเหงา (ร่วมกับ เทียรี่ เมฆวัฒนา) (พ.ศ. 2540)
อัลบั้ม รวมพลคนมันส์ (ร่วมกับ เทียรี่ เมฆวัฒนา) (พ.ศ. 2540)
อัลบั้ม กีตาร์บาว (ร่วมกับ เทียรี่ เมฆวัฒนา) (พ.ศ. 2544)
อัลบั้ม ประวัติศาสตร์ - 12 ขุนพล ฅ. เพื่อชีวิต (ร่วมกับ พงษ์สิทธิ์ คำภีร์, พงษ์เทพ กระโดนชำนาญ, หงา คาราวาน, แอ๊ด คาราบาว, เทียรี่ เมฆวัฒนา, โฮป, มงคล อุทก, สีเผือก คนด่านเกวียน, ซูซู, อ๊ะ อมตะ, แฮมเมอร์) (พฤษภาคม พ.ศ. 2546)
อัลบั้ม ซับน้ำตาอันดามัน (ร่วมกับ พงษ์สิทธิ์ คำภีร์, คาราวาน, ธนิสร์ ศรีกลิ่นดี, เนาวรัตน์ พงษ์ไพบูลย์, แอ๊ด คาราบาว, โฮป, ศุ บุญเลี้ยง, นุภาพ สวันตรัจฉ์, เศก ศักดิ์, ณิชา โอภากุล, ทิพย์วัลย์ ปิ่นภิบาล, แจ้ ดนุพล, ศรายุทธ สุปัญโญ, สิบล้อ, แผ่นดิน, คณาคำ อภิรดี) (มกราคม พ.ศ. 2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้
อัลบั้ม ประเทศไทย 2549 (ร่วมกับ แอ๊ด คาราบาว, เทียรี่ เมฆวัฒนา, ดุก คาราบาว, คณาคำ อภิรดี, มาลีฮวนน่า, แฮมเมอร์, พยัต ภูวิชัย, สิบล้อ, ศุ บุญเลี้ยง) (เมษายน พ.ศ. 2549)
อัลบั้ม หวานใจข้าวเหนียว (ร่วมกับ สีเผือก คนด่านเกวียน) (เมษายน พ.ศ. 2550)
ร่วมร้องเพลง พ่อแม่กลับบ้านหน่อย - เสก โลโซ ในอัลบั้มชุด ใหม่ (ธันวาคม พ.ศ. 2553)
อัลบั้ม เรื่องเล่า นี่แหละทางรอด โดย สัญญลักษณ์ เทียมถนอน (ร่วมกับ พงษ์สิทธิ์ คำภีร์, สีเผือก คนด่านเกวียน, อัสนี โชติกุล, โฮป, พงษ์เทพ กระโดนชำนาญ, แหลม มอริสัน, กิตติ กีตาร์ปืน) (พ.ศ. 2553) - จัดทำโดย บริษัท ปตท. จำกัด
ร่วมร้องเพลง ฝ่าฝัน (ร่วมกับ พงษ์สิทธิ์ คำภีร์, หงา คาราวาน, มงคล อุทก, ไก่ แมลงสาบ, คีตาญชลี) ในอัลบั้มชุด แสงดาวแห่งศรัทธา (สิงหาคม พ.ศ. 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา
อัลบั้ม หนึ่งก้าว ๖๐ เพื่อนพ้องร้องเพลงพงษ์เทพ (ร่วมกับ พงษ์เทพ กระโดนชำนาญ, พงษ์สิทธิ์ คำภีร์, หงา คาราวาน, มงคล อุทก, แอ๊ด คาราบาว, เขียว คาราบาว, เทียรี่ เมฆวัฒนา, สีเผือก คนด่านเกวียน, โฮป, โป่ง หิน เหล็ก ไฟ, ศุ บุญเลี้ยง, ติ๊ก ชิโร่, สุเทพ ปานอำพัน) (กันยายน พ.ศ. 2557)
อัลบั้ม 20 ปี โลโซ เราและนาย (ร่วมกับ เสก โลโซ, พงษ์สิทธิ์ คำภีร์, มอส ปฎิภาณ, อำพล ลำพูน, แอ๊ด คาราบาว, เทียรี่ เมฆวัฒนา, พงษ์เทพ กระโดนชำนาญ, หงา คาราวาน, หิน เหล็ก ไฟ, ติ๊ก ชิโร่, แสน นากา, แบล็คเฮด, มาลีฮวนน่า, อินคา, แสตมป์ อภิวัชร์, สิงโต นำโชค, ปุ๊ อัญชลี, ฝน ธนสุนทร, หลิว อาจารียา, The Skipper, เต๋า สมชาย) (ตุลาคม พ.ศ. 2559)
อัลบั้ม เอฟซีลุงพล (ร่วมกับ เบอนัวต์ & แดนเซอร์, หงา คาราวาน, แอ๊ด คาราบาว, พงษ์เทพ กระโดนชำนาญ, เทียรี่ เมฆวัฒนา, ไชย์พล วิภา, โฮป, สีเผือก คนด่านเกวียน, สันต์ หมาป่า, ฤทธิพร อินสว่าง, บ่าวบ้านภู, ไนท์กี้ จุ๊บุ๊จุ๊บุ๊, พ่อศรม้าก้านกล้วย, แก้ว ลายทอง, ศุ บุญเลี้ยง, อ๊ะ อมตะ, ซูซู, จ่าหลอย เฮนรี่) (สิงหาคม พ.ศ. 2563) - จัดทำขึ้นเพื่อกล่าวขอขอบคุณลุงพล
ผลงานร่วมกับศิลปินอื่น > อัลบั้มรวมเพลงร่วมกับศิลปินอื่น

ร้าว เพลงชีวิต Vol.1 (2539)
กร้าว เพลงชีวิต Vol.1 (2539)
ตนเพลง รวมยอดเพลงเพื่อชีวิต 1-2 (2539)
M-16 NUMBER 1-2 (2539)
M-16 Promotion only (2539)
marching melody 1996 (2539)
ตำนานเพลงเพื่อชีวิต ชุด 1-2 (กุมภาพันธ์ 2545)
เพลงดังแห่งทศวรรษ ชุด เพื่อชีวิต 2 รวมเพลงเพื่อชีวิต (2546)
ขุนพลเพลงเพื่อชีวิต ชุด 1 (กุมภาพันธ์ 2548)
ขุนพลเพลง เพื่อชีวิต ชุด 5 (กุมภาพันธ์ 2548)
รวมฮิตหัวกะทิ ชุด 2 (กันยายน 2549)
The Lost Love Songs บทเพลงที่หายไป (สิงหาคม 2550)
เพื่อชีวิตฮิตตลอดกาล 1-2 (2557)
ตำนาน เพื่อชีวิต ฮิตมหาชน (1 เมษายน 2563)
รวมฮิต แสงจันทร์ ตะวันแดง ชุด 2 (19 มกราคม 2564)
The Original Hits ตำนานเพื่อชีวิต (2567)
ผลงานร่วมกับศิลปินอื่น > คอนเสิร์ต

คอนเสิร์ต ปิด-เปิด สัญญา (รับเชิญ) (7 พฤศจิกายน 2535)
อคูสติกคอนเสิร์ต อันปลั๊ก (ปลั๊กหลุด) ร่วมกับ ปู พงษ์สิทธิ์ (4 กรกฎาคม 2536)
กระทิง คอนเสิร์ต เขาใหญ่ (23 ตุลาคม 2536)
อคูสติกคอนเสิร์ต ดนตรี กลางแจ้ง ผ้าแดง และคำภีร์ (รับเชิญ) (25 พฤศจิกายน 2537)
คอนเสิร์ต เพลงเพื่อชีวิต เรือนจำกลางคลองเปรม (19 ธันวาคม 2537)
คอนเสิร์ต วันแรงงาน (1 พฤษภาคม 2538)
คอนเสิร์ต The Duet เพื่อชีวิต of Love (22 พฤศจิกายน 2546)
คอนเสิร์ต 19 เข้า 20 "เสือออกลาย" (รับเชิญ) (22 กรกฎาคม 2549)
เอ็กซ์คลูซีฟคอนเสิร์ต ทุ่งฝันตะวันรอน (รับเชิญ) (24 กันยายน 2549)
คอนเสิร์ต GREEN CONCERT # 10 The Lost Love Songs บทเพลงที่หายไป (28 - 29 กันยายน 2550)
คอนเสิร์ต ฮักเสี่ยว (รับเชิญ) (22 พฤศจิกายน 2551)
คอนเสิร์ต อยู่อย่างสิงห์ (รับเชิญ) (20 เมษายน 2553)
คอนเสิร์ต 25 ปี พงษ์สิทธิ์ คำภีร์ (มีหวัง) (รับเชิญ) (31 มีนาคม 2556)
คอนเสิร์ต จุดประกาย คอนเสิร์ต ซีรีส์ # 51 ตอน "วันวานไม่มีเขา วันนี้ไม่มีเรา" (รับเชิญ) (7 เมษายน 2556)
อคูสติกคอนเสิร์ต ปลั๊กหลุด 2 (สดใส... ไม่อึกทึก) ร่วมกับ พงษ์สิทธิ์ คำภีร์ (8 กันยายน 2556)
คอนเสิร์ต GREEN CONCERT #18 THE LOST LOVE SONGS ร้อยเพลงรัก..ที่หายไป (29 - 30 สิงหาคม 2558)
คอนเสิร์ต The Duet เพื่อชีวิต Concert (23 มกราคม 2560)
คอนเสิร์ต 30 ปี คำภีร์ (7 พฤษภาคม 2560)
คอนเสิร์ต คำภีร์ 30 ปี แกเพื่อนฉัน (รับเชิญ) (9 กันยายน 2560)
คอนเสิร์ต รำลึก มงคล อุทก (18 กันยายน 2561)
คอนเสิร์ต 35 ปี คำภีร์... ถึงเพื่อน (รับเชิญ) (18 กุมภาพันธ์ 2566)
อคูสติกคอนเสิร์ต พี่น้องส้นตีน ไลฟ์ (ปลั๊กหลุด 3) ร่วมกับ ปู พงษ์สิทธิ์ (17 สิงหาคม 2567)
ผลงานร่วมกับศิลปินอื่น > ชิงเกี้ล

ถามหน่อย (2563)
ผลงานร่วมกับศิลปินอื่น > ศิลปินรับเชิญในอัลบั้ม

เล่นกีตาร์, ผู้ช่วยเรียบเรืยงในอัลบั้ม ห้วยแถลง ของ พงษ์เทพ กระโดนชำนาญ (2526)
โคโปรดิวเซอร์, เล่นกีตาร์ไฟฟ้า, พิณจีน ในอัลบั้ม เดี่ยว ของ พงษ์เทพ กระโดนชำนาญ (2528)
เล่นกีตาร์ไฟฟ้าในอัลบั้ม รวมเพลงจากชุด 1, 2, 3, 4 ของ พงษ์เทพ กระโดนชำนาญ (2530)
เล่นกีตาร์ลีดในเพลง ก้อนเกลือ ในอัลบั้ม อานนท์ ของ คาราวาน (2531)
เล่นกีตาร์ลีดและนักร้องรับเชิญในเพลง อยู่บนดิน, กีตาร์ลีดในเพลง ถามยาย ในอัลบั้ม เสือตัวที่ 11 ของ พงษ์สิทธิ์ คำภีร์ (2533)
เล่นกีตาร์ในอัลบั้ม ลุงไม้ไทย ของ หงา คาราวาน (2533)
เล่นโซโล่กีตาร์ในเพลง มันมันดี ในอัลบั้ม มันมันดี ของ โฮป (2533)
เล่นอคูสติกกีตาร์ในเพลง อยู่คนเดียว ในอัลบั้ม บันทึกการเดินทาง ของ พงษ์สิทธิ์ คำภีร์ (2534)
เล่นกีตาร์ลีดในเพลง รถติด, นักร้องรับเชิญในเพลง ขุนเขา สายธาร ในอัลบั้ม ซานตานอย ของ น้อย ซานตานอย (2534)
เล่นโซโล่กีตาร์ในเพลง กิน ในอัลบั้ม โอ้ย..ชีวิต ของ มงคล อุทก (2534)
เล่นแบนโจ ในเพลง นักแสวงหา, โซโล่กีตาร์และนักร้องรับเชิญในเพลง มาตามสัญญา, โซโล่กีตาร์ในเพลง สุดใจ, ยอดชาย ในอัลบั้ม มาตามสัญญา ของ พงษ์สิทธิ์ คำภีร์ (2535)
เล่นสไลด์กีตาร์ ในเพลง ดุ่ย ดุ่ย ในอัลบั้ม โฟล์ค ของ ฤทธิพร อินสว่าง (2535)
เล่นโซโล่กีตาร์ในเพลง สุขสบาย ในอัลบั้ม สิงห์รายวัน ของ มงคล อุทก (2535)
เล่นกีตาร์สายในเพลง เพื่อใคร ในอัลบั้ม เจ้าดอกทิชชู่ ของ เศก ศักดิ์สิทธิ์ (2535)
เป็นนักร้องรับเชิญในเพลง จากวันนั้น ในอัลบั้ม ขอหาดไม้ขาวให้เต่ามะเฟือง ของ หงา คาราวาน (2535)
เล่นกีตาร์โดโบรในเพลง เราจะกลับมา ในอัลบั้ม เราจะกลับมา ของ พงษ์สิทธิ์ คำภีร์ (2537)
เล่นโซโล่กีตาร์ในเพลง มัดรวมกัน ในอัลบั้ม ฉันจะรักเธอ ของ โฮป (2539)
เล่นโซโล่กีตาร์ในเพลง หมอกควัน, ชีวิตนก ในอัลบั้ม เส้นทางสายเก่า ของ พงษ์สิทธิ์ คำภีร์ (2539)
เล่นกีตาร์ในเพลง พระทอง พระนาค และ ปลาแดก ในอัลบั้ม คำนึงถึงบ้าน ของ พงษ์สิทธิ์ คำภีร์ (2540)
เล่นโซโล่กีตาร์ในเพลง หวัง, ยอดชาย ในอัลบั้มพิเศษ ขอโทษทีรอบนี้ไม่มี 3 ช่า ของ พงษ์สิทธิ์ คำภีร์ (2541)
เป็นนักร้องประสานเสียงในเพลง ดักแด้, ไม้เท้ายอดทอง, ภูผายังท้าคน, ดิน น้ำ ลม ไฟ ในอัลบั้ม ไม้เท้ายอดทอง ของ สีเผือก คนด่านเกวียน (2553)
เป็นนักร้องประสานเสียงในเพลง พระเจ้าหัวฟู, เล่นพิณและนักร้องรับเชิญในเพลง พิณ พนมไพร, อคูสติกกีตาร์และนักร้องรับเชิญในเพลง ช่างมันฉันไม่แคร์ ในอัลบั้มพิเศษ พระเจ้าหัวฟู ของ พงษ์สิทธิ์ คำภีร์ (2564)
ผลงานร่วมกับศิลปินอื่น > ผลงานเพลงที่กล่าวถึงศิลปินท่านอื่น ๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ น้าเล็ก เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ เล็ก)
ผลงานร่วมกับศิลปินอื่น > ผลงานละคร / ภาพยนตร์

ภาพยนตร์ ปล. ผมรักคุณ รับเชิญ พร้อมกับวงคาราบาว (พ.ศ. 2527)
ภาพยนตร์ หยุดหัวใจไว้ที่รัก (พ.ศ. 2527) รับบท เล็ก
ภาพยนตร์ เสียงเพลงแห่งเสรีภาพ (พ.ศ. 2528) รับบท เล็ก
ภาพยนตร์ แฟนฉัน (พ.ศ. 2546) รับบท สมัย (พ่อของน้อยหน่า)
ละคร หมอผีไซเบอร์ รับเชิญ (พ.ศ. 2546)
ภาพยนตร์ เสียงเท่าฟ้าหน้าเท่ากลอง (พ.ศ. 2554 - ภาพยนตร์อิสระ) รับบท เล็ก
ภาพยนตร์ ยังบาว (พ.ศ. 2556) รับบท เล็ก
ภาพยนตร์ บอดี้การ์ดหน้าหัก (พ.ศ. 2562) รับบท เล็ก
ผลงานร่วมกับศิลปินอื่น > งานเขียน

135 วัน อเมริกัน อเมริกา (พ.ศ. 2545)
เบื้องบนเป็นแผ่นฟ้ากว้าง (พ.ศ. 2550)
เล็ก 'บาว เข้าครัว (พ.ศ. 2552)
ผลงานร่วมกับศิลปินอื่น > หนังสือ

THE GUITAR รวมเทปเพลงดัง ชุด 10
กีตาร์ที่เล็กใช้อยู่ในปัจจุบัน

กีตาร์ไฟฟ้า Carabao รุ่น Lekplorer
Gibson Explorer
Gibson Explorer 120th Anniversary
Gibson J-180
Carabao GW345
Carabao GW 1290
Carabao CST-RBW-30Ann-Rainbow Limited
Carabao MP2-SN-N
หนังสือ

รวมเพลงเพื่อชีวิต ครบรอบ 2 ทศวรรษ
รวมเพลงเพื่อชีวิต ปกแดง
รางวัล

สีสันอะวอร์ดส์ ครั้งที่ 2 ประจำปี พ.ศ. 2532 ศิลปินชายเดี่ยวยอดเยี่ยม จากอัลบั้ม "ดนตรีที่มีวิญญาณ"
สีสันอะวอร์ดส์ ครั้งที่ 14 ประจำปี พ.ศ. 2544 เพลงบรรเลงยอดเยี่ยม จากเพลง ยิ้มเศร้า
ผลงานพิธีกร

ออนไลน์
พ.ศ. 2564 : ล้อมวงเล่า EP.1 ทางช่อง YouTuber:Carabao Official
พ.ศ. 2564 : ล้อมวงเล่า EP.2 ทางช่อง YouTuber:Carabao Official
ดูเพิ่ม

คาราบาว
ภาษากินเนารี

| ภาษากินเนารี |
| --- | --- |
ประเทศที่มีการพูด: รัฐหิมาจัลประเทศ ในอินเดีย
จำนวนผู้พูด: 49,000 คน  (ไม่พบวันที่)
ตระกูลภาษา: จีน-ทิเบต  ตระกูลภาษาย่อยทิเบต-พม่าภาษากินเนารี
รหัสภาษา
ISO 639-3: kfk
ภาษากินเนารีหรือภาษากาเนารี ภาษากานอร์ ภาษาโกโอนาวูร์ หรือ ภาษากูนาวาร์เป็นตระกูลภาษาย่อยทิเบต-พม่าใช้พูดในตำบลกินเนาร์ รัฐหิมาจัลประเทศ มีผู้พูดเป็นภาษาแม่ราว 49,000 คน
| ด ค กกลุ่มภาษาหลักในตระกูลภาษาย่อยทิเบต-พม่า |
| --- | --- |
ภาษาในพม่าและไทย:  ก่อ (อึมปี้)  กะชีน  กะเหรี่ยง  กฺ๋อง  พม่า  มูเซอ  เมี่ยน  ล่าหู่ (มูเซอ)  ลีซอ  อาข่า  ฮานี 
ภาษาในจีน:  ไป๋  ตังกุต  ทิเบต  น่าซี  ล่าหู่ (มูเซอ)  ลีซอ  อี๋  เอ้อซู 
ภาษาในเอเชียใต้:  กอกโบรอก  กินเนารี  คาม  ชันเตียล  ซองคา  ทูลุง  นัรพู  เนวาร์  บัลติ  บาฮิง  เบลฮาเร  โบโด  ปูมา  มณีปุระ  มีโซ  ลาดัก  ลิมบู  เลปชา  โลทา  วัมบูเล  เศรปา  สิกขิม  องามี  เอา  ฮมาร์
โรงเรียนวาสุเทวี

| โรงเรียนวาสุเทวี Vasudevi School |
| --- | --- |

200 ซอยจันทน์ 43 ถนนจันทน์ แขวงบางโคล่ เขตบางคอแหลม กรุงเทพมหานคร 10120
ข้อมูล
ประเภท: โรงเรียนเอกชน
คำขวัญ: ละติน: Serviam (ข้าพเจ้าจะรับใช้)
สถาปนา: 18 พฤษภาคม พ.ศ. 2496; 71 ปีก่อน (2496-05-18)
อธิการบดี: รวงกาญจนา ชินะผา
สี: สีฟ้า – สีขาว
เว็บไซต์: www.vasudevi.ac.th
โรงเรียนวาสุเทวี เป็นโรงเรียนเอกชนโรมันคาทอลิกในสังกัดคณะอุร์สุลินแห่งสหภาพโรมัน ประเทศไทย ตั้งอยู่ที่ 200 ซ.จันทน์ 43 ถ.จันทน์ แขวงบางโคล่ เขตบางคอแหลม กรุงเทพมหานคร 10120